A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


22. számú előterjesztés

Alsónyék Község Önkormányzata Képviselő-testületének 2025. március 12-én,
08.30 órakor megtartandó ülésére

Alsónyék Község Önkormányzat 2025-2029. évi Gazdasági Programjának, Fejlesztési Tervének elfogadása

Tisztelt Képviselő-testület!
	

Magyarország helyi önkormányzatairól szóló 2011. évi CLXXXIX. törvény 116. §-a következőket rendeli:

„116. § (1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.
 (2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.
 (3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.
 (4)  A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.
 (5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.
A fentiekre figyelemmel elkészült a községi önkormányzat 2025-2029. évekre szóló Gazdasági Programja, Fejlesztési Terve, mely az előterjesztés mellékletét képezi. 

	A fentiekre figyelemmel az alábbi határozati javaslat elfogadását javasolom:


H a t á r o z a t i    j a v a s l a t :

Alsónyék Község Önkormányzat 2025-2029. évi Gazdasági Programjának, Fejlesztési Tervének elfogadására

Alsónyék Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 116. § (5) bekezdésében foglaltakra figyelemmel a községi önkormányzat 2025-2029. évi Gazdasági Programját, Fejlesztési tervét a jegyzőkönyv melléklete szerinti tartalommal elfogadja.

Határidő: 2025. április 9.
Felelős:   dr. Firle-Paksi Anna aljegyző
               (a határozat megküldéséért) és
               Molnár István polgármester
               (a programban foglaltak megvalósításáért)
   
Határozatról értesül: Bátaszéki KÖH pénzügyi iroda
                                   Bátaszéki KÖH városüzemeltetési iroda
                                   irattár














